Դինամո Երևան ՖԱ

«Դինամո» Երևան, հայկական ֆուտբոլային ակումբ Երևան քաղաքից։ Հիմնադրվել է 1936 թվականին։

Նախկին անվանումներ 
 1936-1937 – «Դինամո»
 1992-1997 – «Դինամո»
 1998 – «Դինամո Էներգո»
 1999-2007 – «Դինամո»

Պատմություն 
Ակումբն ամենահներից մեկն է Հայաստանի Հանրապետությունում։ Այն հիմնադրվել է 1936 թվականի և ընդգրկվել «Դինամո» մարզական միության կազմում։ Տվյալ միության հիմքի վրա ստեղծվել են բազմաթիվ ակումբներ Խորհրդային Միության երկրներում։ Հաջորդ տարի «Դինամոն» կատարել է իր նորամուտը միութենական գավաթի խաղարկությունում և առաջնությունում։ Գավաթի խաղարկությունում ակումբն առաջին իսկ փուլում պարտվել է Բաքվի «Նեֆտյանիկ» ակումբի դեմ խաղում։ Առաջնությունում հակառակորդները եղել են հավասար, և ակումբն զբաղեցրել է երրորդ տեղը դիվիզիոնում։ 1938 թվականին երևանյան «Դինամո» և «Սպարտակ» (ներկայում՝ «Արարատ») ակումբները միավորվել են և կոչվել «Դինամո»։ Այդպիսով՝ «Սպարտակը», դառնալով «Դինամո», շարունակել է ակումբի ավանդույթները, հետագայում կրկին վերանվանվել «Սպարտակ», ապա «Արարատ»։ Իսկ «Դինամոն» անհետացել է երկրի ֆուտբոլային քարտեզից երկար տարիներով։

Հայաստանի անկախացումից հետո ակումբը վերստեղծվել է 1992 թվականին և մասնակցել Հայաստանի առաջին լիգայի մրցաշարերին։ 1994 թվականի մրցաշրջանում Տիգրան Եսայանը, որն այդ ժամանակ հանդես էր գալիս «Դինամոյի» կազմում, իր հեղինակած 30 գոլերով դարձել է Առաջին լիգայի լավագույն ռմբարկու։ 1998 թվականին վերանվանվել է «Դինամո Էներգո»։ Այդ անվանումն ակումբը կրել է ոչ երկար և 1999 թվականից հանդես է եկել նախկին անունով։ Նույն մրցաշրջանում թիմն առաջին անգամ նվաճել է փոքր ոսկե մեդալներ առաջնությունում։ 2000 թվականին ակումբը կատարել է իր նորամուտը Պրեմիեր լիգայում։ Սակայն բարձրագույն մակարդակում անցկացրած առաջին մրցաշրջանում թիմն զբաղեցրել է ութերորդ՝ վերջին տեղը։ Ավելին, Հայաստանի ֆուտբոլի ֆեդերացիայի գործողությունների հետ համաձայն չլինելու պատճառով «Դինամոն» «Միկա» և «Զվարթնոց-ԱԱԼ» ակումբների հետ բոյկոտել է վերջին երկու փուլերի խաղերը։ Այդ պատճառով թիմերը հանվել են առաջնությունից, իսկ մրցաշարային աղյուսակում նրանց տեղերը եղել են պայմանական։ «Դինամոն» անցել է ավելի ցածր դիվիզիոն։ 2002 թվականի մրցաշրջանում «Դինամոն» չի մասնակցել առաջնությանը, իսկ 2003 թվականից կրկին սկսել է հանդես գալ Առաջին լիգայի առաջնությանը։ 2006 մրցաշրջանում «Դինամոն» զբաղեցրել է 5-րդ տեղը և մասնակցել երկրորդ անգամ Պրեմիեր լիգա անցնելու համար տեղի ունեցած անցումային խաղին ընդդեմ Երևանի «Ուլիսի», սակայն պարտվել 2:4 հաշվով և շարունակել ելույթներն Առաջին լիգայում։ 2007 թվականի մրցաշրջանում ակումբն զբաղեցրել է 4-րդ տեղը, որն իրավունք է տվել ուղղակի անցնել Պրեմիեր լիգա։ Դա պայմանավորված էր նրանով, որ առաջին հորիզոնականներն զբաղեցրել էին Պրեմիեր լիգայի ակումբների ֆարմ-ակումբները։ Մրցաշրջանում լիգայի լավագույն ռմբարկու է դարձել Արթուր Բաղդասարյանը։ Պրեմիեր լիգա անցնելու հետ ակումբը կազմալուծվել է ու ցրվել։

Ձեռքբերումներ

Ազգային առաջնություններ 
 ԽՍՀՄ
  Հայկական ԽՍՀ առաջնություն (6) – 1936, 1937, 1946, 1947, 1948, 1949

 Հայաստան
  Առաջին լիգայի չեմպիոն (1) – 1999

Խաղացողների ձեռքբերումներ 
 Մրցաշրջանի լավագույն ռմբարկուներ
 1994 — Տիգրան Եսայան (30) (Առաջին լիգայում)
 2007 — Արթուր Բարսեղյան (15) (Առաջին լիգայում)

Ելույթների վիճակագրություն

Հայաստանի առաջնություն և գավաթ

Գլխավոր մարզիչներ 
  Աշոտ Կիրակոսյան (? — 2000)
  Ռաֆայել Գալստյան (2000 — ?)
  Սևադա Արզումանյան (2006-2007)

Ծանոթագրություններ

Արտաքին հղումներ 
 Ակումբի էջը www.weltfussballarchiv.com կայքում  
 Ակումբի էջը int.soccerway.com կայքում 
 Ակումբի էջը klisf.info կայքում 
 Ակումբի էջը rsssf.com կայքում 

Հայկական ֆուտբոլային ակումբներ
1936 հիմնադրումներ Երևանում